पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना कर्फ्यू के दौर में चोरों ने पुलिस के सामने नई चुनौती खड़ी कर दी। मंगलवार बुधवार की दरमियानी रात बदमाशों ने शहर की दो दुकानों के ताले चटकाए एक दुकान से 13 हजार का माल ले उड़े। वारदात विदिशा रोड स्थित एडवांस पैथोलॉजी के समीप वाली गली में हुई। मुख्य मार्ग से महज 200 फीट अंदर बच्छाराज अग्रवाल स्टेशनरी दुकान के दोनों ताले चटका कर बदमाशों ने यहां रखें 10 हजार रुपए कीमत का कैमरा वह गल्ले में रखे 3 हजार नगदी चुरा लिए।
इस दुकान के पास एक दुकान छोड़कर अगली सजावटी सामग्री वाली दुकान किस शटर के दोनों तरफ वाले ताले भी बदमाशों ने चटका दिए। लेकिन इस दुकान में शटर के बीच में भी सेंट्रल लॉक लगा होने के कारण चोर अंदर नहीं घुस पाए। बुधवार सुबह दुकान के ताले टूटे देख लोगों ने व्यापारियों को सूचना दी और मौके पर पहुंची पुलिस ने प्रकरण दर्ज कर आरोपियों की तलाश शुरू कर दी है।
बाजार बंद के दौरान वारदात होना भी बड़ी चुनौती
मार्केट बंद होने के साथ ही लोगों की आवाजाही पर रोक लगने के बावजूद बीच बाजार में चोरी की वारदात पुलिस के लिए बड़ी चुनौती है। यदि ऐसे दौर में भी चोरी की वारदातें होती रही तो पुलिस की कार्यप्रणाली पर भी सवाल खड़े हो जाएंगे। क्योंकि अभी बेवजह सड़कों पर निकलने वाले आम लोगों तक से पुलिस पूछताछ रही है। ऐसे में बदमाशों का चोरी की वारदात को अंजाम देना चौराहों पर खड़ी पुलिस कि ड्यूटी पर भी प्रश्नचिह्न लगा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn